Avtomobili ariqqa tushib ketgan ayol Toshkent shahar IIBB xodimlariga minnatdorlik izhor qildi

6-fevral kuni Facebook ijtimoiy tarmog‘ining “Voditeli Tashkenta” guruhida yomon ahvolga tushib qolgan haydovchi ayol uni tiqilib qolgan avtomobilini olib chiqishga yordam qo‘lini cho‘zganlarga minnatdorchilik izhor qilgan, deya xabar beradi Toshkent shahar IIBB matbuot markazi.

Minnatdorchilik izhor etilganlar orasidi Toshkent shahar Ichki ishlar bosh boshqarmasi ham bor.
Ma’lum bo‘lishicha, ayol avtomobil boshqarib ketayotgan vaqtda avtomobili yo‘l yoqasidagi ariqqa tushib ketgan. Shunda unga bir guruh ko‘ngillilar yordam qo‘lini cho‘zib, avtomobilini olib chiqishga yordam bergan. Ayol o‘zining xaloskorlariga iliq tilaklar bildirib, barchalariga yomon ahvolda qoldirib ketmaganliklar uchun minnatdorchilik izhor qilgan.

Toshkent shahar Ichki ishlar bosh boshqarmasi qutqaruv ishlarida qatnashganlar orasida o‘z xodimlari borligidan mamnunligini izhor qilgan.
Shuningdek xabarda yo‘l patrul xizmati xodimi ayol mashinasining g‘ildiragini almashtirishga yordam bergani uchun ham minnatdorlik izhor etilgan xabar yuborilgan.